那嵩

那嵩  ， 明朝末年清朝初年雲南元江人 ， 字維嶽 ， 一字嶽生 ， 元江府土知府 ， 傣族 。 一說那嵩原爲元江土司族屬 ， 世守他郎寨 ， 土司絕嗣 ， 那嵩殺其族長老木龍遂爲土知府 ； 一說是 “ 世襲土府 ” 。 那嵩自幼勤奮好學 ， 讀書不倦 ， 築樓藏書數萬卷 。 爲政遵守法紀 ， 忠於職守 ， 爲人純篤 ， 富於義氣 。 曾遣弟那侖攻普洱 、 思茅 ， 據其他 ， 勢南及車裏 （ 西雙版納 ） 。 永曆十年 （ 1656年 ） 原張獻忠部將李定國奉永曆帝入雲南 ， 那嵩入見 ， 竭誠擁戴 ， 供奉甚厚 。 那嵩被永曆帝任爲巡撫 ， 授總督銜 ， 子那燾襲任知府 。 永曆十一年 （ 1657年 ） ， 那嵩響應李定國 ， 以元江爲基地 ， 起兵反清 。 永曆十三年 （ 1659年 ） ， 清軍攻雲南 ， 永曆帝去緬甸 ， 清兵追襲李定國軍 ， 那嵩聯絡其他各地土司及降清明將 ， 起兵元江抗清 ， 進克石屏州 、 蒙自等縣 ， 企圖配合李定國收復昆明 。 但是未能互相策應 ， 爲清兵所敗 ， 吳三桂圍元江 ， 迎戰固守 。 十一月 ， 城破 ， 全家登北門城樓 ， 聚火自焚 。